**Konkursa „Kurzemes prozas lasījumi”**

**NOLIKUMS**

Visa vecuma Kurzemes autori, kuri raksta prozu, aicināti pieteikties „Kurzemes prozas lasījumiem”, kas notiek festivāla „Prozas lasījumi” ietvaros.

„Kurzemes prozas lasījumus” organizē Ventspils bibliotēka sadarbībā ar Ventspils Starptautisko Rakstnieku un tulkotāju māju.

Pieteikumā jāietver:

1. Darbs datorizdrukā vai darba elektroniskā versija (e-pasts biblioteka@ventspils.lv).

2. Ziņas par sevi (vārds, uzvārds, dzimšanas dati, nodarbošanās, īsa radošā biogrāfija) un kontaktinformācija (tālruņa numurs, e-pasts).

Iesniedzamā darba nosacījumi, veids un apjoms:

1. Autora paša radīts, iepriekš nepublicēts darbs – eseja,

 stāsts vai romāna fragments.

2. Esejas garums: 6000 – 10 000 zīmes ar atstarpēm, prozas

 darba(stāsts vai romāna fragments) apjoms: 7000 – 12 000 zīmes

 ar atstarpēm.

3. Darbs jānoformē A4 formātā, Times New Roman, burtu lielums

 12 punkti. Atstarpe starp rindām 1,5 punkti.

Konkursa „Kurzemes prozas lasījumi” žūrija piecu cilvēku sastāvā katru gadu tiek veidota no jauna.

Pieteikumi nosūtāmi Ventspils bibliotēkai Akmeņu ielā 2, Ventspilī LV-3601, e-pasts biblioteka@ventspils.lv

Autorus, kurus uzaicinās dalībai „Kurzemes prozas lasījumos”, informēs personīgi un viņu vārdus izziņos Ventspils bibliotēkas tīmekļa vietnē [www.biblioteka.ventspils.lv](http://www.biblioteka.ventspils.lv) un Starptautiskās Rakstnieku un tulkotāju mājas tīmekļa vietnē www.ventspilshouse.lv

Žūrijas sākotnējā vērtējumā, autoriem paliekot anonīmiem, tiks noteikti labākais/-ie – iepriekš nepublicētais/-ie – darbs/-i, ar kuriem autorus uzaicinās klātienē piedalīties festivāla „Prozas lasījumi” pasākumos, kas notiks decembra sākumā Rīgā.